એક ખાનગી કંપનીમાં મેનેજર તરીકે કામ કર્યા પછી નિવત થયેલા 69 વર્ષીય દિલીપકુમાર રેશચંદ્ર ચતુર્વેદી (રહે: નૂતન આવાસ, ભટાર રોડ, મૂળ રહે: લખનઉ)એ નોંધાવેલી ફરિયાદમાં જણાવ્યા મુજબ આર.એલ. શર્મા (રહે: ક્રિષ્ના એપાર્ટમેન્ટ, દુર્ગામંદિર પાસે, દ્વારકા, દિલ્હી)એ 2015ના વર્ષમાં ટેલિફોનિક સંપર્ક કરી મ્યૂચ્યુલ ફંડમાં રોકાણ કરવાથી ટૂંકા સમયગાળામાં વધુ વળતર મળશે તેવી વાત કરી અલગ અલગ સમયે અલગ અલગ બેંક એકાઉન્ટ આપી તેમાં ટુકડે ટુકડે રકમ જમા કરાવી હતી. આમ કરતા કરતા દોઢ વર્ષમાં કુલ રૂ, 73.23 લાખ જેટલી થઈ ગઈ હતી. આ તમામ રકમની બમણી રકમ તમારા સુરત ખાતેના એકાઉન્ટમાં જમા થઈ જશે તેવી વાત કરી હતી.પણ, બન્યું એવું કે બમણી રકમ જમા થવાની વાત તો દૂર રહી મૂળ રકમ પણ ગુમાવવાનો વખત આવ્યો.